**Позив за учешће у пројекту „Западна Србија – Мађарска - могућности за СМАРТ пословање“**

 *-власнику компаније/директору/власнику предузетничке радње-*

Поштовани,

Регионална развојна агенција Подриња, Подгорине и Рађевине Лозница у партнерству са Регионалном развојном агенцијом Срем из Руме реализује пројекат **„Западна Србија – Мађарска – могућности за СМАРТ пословање“** који финансира

Европска унија у партнерству са Владом Републике Србије преко програма ЕУ ПРО.

Циљ пројекта јесте јачање конкурентности МСП сектора из Подриња, Мачве и Колубаре за ширење на нова тржиште Мађарске кроз активности које ће укључити:

* организацију 4 једнодневне тематске обуке/инфо дана у периоду март –април
* организацију два пословна сусрета са привредницима из Мађарске
* посету сајму привреде у Мађарској и
* процес сертификације одређеног броја предузетника за приступ тржишту Мађарске и ЕУ. *(Избор компанија за процес сертификације засниваће се на следећим критеријумима: компаније које имају потенцијал за извоз, иновативни производ, степен спремности за сертификацију).*

У пројекту може да учествује 40 предузетника, микро, малих и средњих предузећа регистрованих на подручју Мачванског и Колубарског округа. Додатни критеријуми за заинтересоване компаније приликом избора биће и да су компаније у власништву жена, младих и предузетника млађих од 35 година, производња и услуге засноване на иновацијама, друштвено одговорне комапније и компаније које поштују еколошке стандраде.

**Начин и рокови за пријаву**

Рок за пријаву је до **28. фебруара 2020. године**

Начин пријаве – попуњен упитник који је у прилогу и доставит на мејл адресe: office@rrappr.rs и mmarjanovic@rrappr.rs

За додатне информације се можете обратити на телефон 015/876-096 Милени Марјановић, сваког радног дана од 8 до 16 часова, као и путем мејлova

office@rrappr.rs и mmarjanovic@rrappr.rs

Пројекат **Западна Србија – Мађарска – могућности за СМАРТ пословање** реализује Регионална развојна агенција Подриња, Подгорине и Рађевине Лозница у партнерству са Регионалном развојном агенцијом Срем из Руме. За садржај овог позива искључиво је одговорна Регионална развојна агенција Подриња, Подгорине и Рађевине Лозница и он не представља неопходно ставове Европске уније